tomron87/hebrew-wikipedia-sentences-corpus huggingface dataset:
זרובבל לחץ על הלוחמים שיכולים לנסות לברוח ולהינצל.
כשנדרש גם הוא לברוח מפני שלא היה פצוע, לא הסכים ונשאר לחפות על הבורחים.
שלושה לוחמים יצאו בחיפויו של זרובבל לתוך תעלה בצד הכביש.
הלוחמים הצליחו להגיע מאוחר יותר חזרה לגוש.
לאחר שיצאו, מילכד זרובבל את המשוריין.
כשהכוחות הערביים התקרבו מאוד ופתחו את דלת המשוריין פוצץ זרובבל עליו ועל הפצועים את המשוריין.
פיצוצו שהחריד את הסביבה כולה, הפיל חללים רבים בקרב הערבים הכפריים שהקיפו את המשוריין.
על מעשה זה זכה באות גיבור ישראל.
הוא נטמן בבית הקברות סנהדריה בירושלים בתאריך כ' באדר ב' תש"ח (31 במרץ 1948).
לאחר תום המלחמה הועברו שרידיו לקבר אחים בבית הקברות הצבאי בהר הרצל בט"ז בחשוון תשי"ב (15 בנובמבר 1951) והוענקה לו דרגת סגן.
ביום העצמאות ה-25 למדינת ישראל, בשנת 1973, הודלקו 12 משואות על ידי נושאי אות גיבורי ישראל או בני משפחותיהם, ביניהם אחיו של הורביץ, יעקב.
הזֵרְג (Zerg) הוא גזע דמיוני של חייזרים דמויי-חרקים ענקיים במשחק המחשב סטארקראפט.
חרקים אלו נחלקים לנחילים המזכירים את מושבות הנמלים והטרמיטים.
בכל מושבה ישנו תת-מוח (Cerebrate).
כל חברי הנחיל מצייתים לתת-המוח, כאשר הנחיל בנוי מלוחמים שתפקידם להגן על המושבה ופועלים המספקים את צרכיה.
הזרג מתאפיינים בטכנולוגיה אורגנית ומסתמכים על מספרם הרב שיביא להם את הניצחון.
בראש הזרג עומד "מוח העל" (Overmind), שנעזר במספר תת-מוחות לשלוט על הנחילים העצומים שלו.
אחרי הכישלון של הזל-נאגא (Xel-Naga) עם בריאת הפרוטוס, שקמו על יוצריהם, החליטו הזל-נאגא לטוס הרחק מהם.
לאחר טיסה שארכה אלפי שנות אור לכיוון מרכז הגלקסיה הם התיישבו בעולם אפר בשם זרוס (Zerus).
למרות הכישלון עם הפרוטוס, החליטו הזל-נאגא להמשיך בתוכנית הניסויים שלהם באבולוציה.
הם פעלו לקדם את ההתפתחות של צורת החיים חסרת המשמעות ביותר על פני זרוס, גזע דמוי חרקים אשר היו ידועים בשם "זרג".
בזכות הטיפולים הגנטיים שעברו הזרג על ידי הזל-נאגא הצליחו הזרג לשרוד את סופות האש שהתחוללו בזרוס ושגשגו.
אף על פי שהיו קטנים מאוד ודמו לתולעים נטולי כל יכולת לשנות את הסביבה הטבעית שלהם הם הסתגלו לסביבתם והצליחו לשרוד.
הזרג פיתחו לעצמם יכולת להתחפר בעורם של יצורים פגיעים פחות וניזונו מהחומרים שנמצאו בתוך גופם.
הם החלו להטמיע בתוכם את התהליכים והזנים הגנטיים של אותם יצורים, ובתוך כך המבנה הגנטי של הזרג החל להשתנות ונוצרו זנים שונים של זרג.
הזל-נאגא זכרו היטב כי כישלונם עם הפרוטוס היה תוצאה של האצת יתר של פיתוחם וחוסר אחידותם.
על כן, למרות יצירת זנים ונחילים חדשים של הזרג, לא היה מאוחר מדי לפעול כדי לאחדם, והם יצרו את "מוח העל" (Overmind) שהיה אחראי על פיתוח ואיחוד של כל זני הזרג שנטמעו בקרב היצורים השונים.
עד מהרה התעצמו הזרג והחלו להתפשט ברחבי הגלקסיה, תוך שהם משתלטים על כוכבים שלמים ומטמיעים בתוכם עשרות מינים.
בסופו של דבר הזרג פנו אף כנגד יוצריהם.
עלילת משחק המחשב מתארת את הגעתם של הזרג לשטחם של בני האנוש ואת מאבקם בבני האדם ובגזע הפרוטוס.
הזרג מתפתחים באופן אורגני על ידי בניית מושבה והפיכת הקרקע לאורגניזם אחד גדול.
מבני זרג יכולים להתפתח רק על מצע אורגני הנקרא "מזחלה" (Creep), שנוצר על ידי מבנים הנקראים מושבות מזחלה.
כדי לבנות מבנה של זרג יש להביא פועל אל המקום המבוקש ולהורות לו להתפתח למבנה הרצוי.
בשלב זה הפועל נהפך לגולם ובסיום שלב הדגירה בוקע המבנה הרצוי.
מבני הזרג אינם חייבים את תמיכת המזחלה כדי לתפקד מרגע שהושלמה בנייתם.
יחידות ומבני הזרג נרפאים ומתחדשים עם הזמן, בקצב איטי, מבלי שיהיה להם צורך במשאבים או בסיוע חיצוני לשם כך.
מושבה של זרג תמשיך לחיות לעד כל עוד לא תושמד כליל כל מבנה ויצור שלה, מפני שאפילו זרג הנמצא על סף מוות יכול עדיין להירפא.
עם זאת, בניגוד למבני וליחידות בני האדם, לא ניתן לזרז את תיקון וריפוי יחידות הזרג.
על מנת להחזיק צבא גדול עליהם לייצר יחידות "אדונים" (Overlord, אורגניזם בעל היכולת לתעל את השפעתו של מוח העל, ומהווה בכך מעין מרכז שליטה מקומי).
האדונים משמשים גם כסיירים (עם Detectors, התכונה המאפשרת ליחידות השונות במשחק לאתר יחידות המצויות תחת מעטה הסוואה) ויחידות תובלה.
כמו כן במשחק ההמשך יכולים האדונים להפיץ את ה"מזחלה" בעצמם, ללא צורך בבניית מושבות מזחלה.
מבני ההגנה של הזרג הם מושבה שקועה שמשגרת ניבים תת-קרקעיים ומושבת נבגים היורה כדורי חומצה ביחידות אוויריות ממוסכות ולא ממוסכות.
יחידות ומבני הזרג זולים יחסית, אך חלשים לעומת היחידות מקבילות של הטראן והפרוטוס.
לכן, הטקטיקה הטיפוסית של שחקן הזרג מבוססת על "הצפה" של האויב במספרים גדולים של חרקים וטפילים, עד לקריסתו תחת הלחץ.
הזרג מורכבים מסוגים שונים של יצורים ששולבו לנחיל על ידי "מוח העל" (אחראי על איחוד כל יצורי הזרג).
יצורים אלה התפתחו בהשגחה במטרה להפוך לרוצחים יעילים.
הזרג אינם משתמשים בטכנולוגיה במשמעות המקובלת של המונח, אלא בשריונות ובכלי נשק טבעיים.
ההתפתחות הביולוגית שלהם, בשילוב האכזריות והנאמנות למוח העל גרמו לזרג להיות אויב נכבד וקטלני.
בניגוד לשאר המינים הזרג אינם מאמנים או יוצרים את צבאם בסגנון שאר המינים, כשכל יחידה מאומנת בבניין משל עצמה, אלא מדגרה משותפת מפיקה זחלים (Larva) אשר בתורם מתפתחים ללהקות של הזרג.
זחל Larva - חרק זה נמצא בשלשות ביחד עם כל מדגרה.
הוא מפיק את כל היצורים של הזרג.
הזחלים לא עולים משאבים, אך הפיכתם לייצור חדש כן עולה משאבים.
פועל Drone - חרק שתפקידו לאסוף משאבים ולהתפתח למבנים.
לורד Overlord - זו יחידה מרחפת המהוות את תשתית מושבת הזרג.
כל לורד שולט במספר מסוים של יחידות הזרג ולכן קיומם הכרחי על מנת לתמוך בצבא.
צבא גדול דורש הרבה לורדים.
בנוסף, הם מגלים יחידות ממוסכות (detectors) ובעלי יכולת לנשיאת יחידות אחרות באוויר והעברתן ממקום למקום.
זרגלינג Zergling - החייל הבסיסי של זרג.
חרקים חלשים אך מהירים שניתן לייצר בכמויות.
ביכולתם להתחפר כדי להסוות את עצמם.
הידרליסק Hydralisk - חרק חזק (המעוצב בסגנון הנוסע השמיני) שהתקפתו היא יריקה למרחק, טובה כנגד יחידות קרקע ואוויר.
ביכולתה להתחפר כדי להסוות את עצמה.
הוא יכול להתפתח לאורב (Lurker).
אורב Lurker (קיים רק בהרחבה Brood War) - יחידה זו לא מסוגלת לתקוף כאשר היא על פני הקרקע, אך כאשר היא מתחפרת היא יכולה לשלוח את הקוצים שלה דרך הקרקע ולפגוע ביחידות אויב.
אולטראליסק Ultralisk - חרק ענקי וחזק.
תוקף באמצעות נגיחות בחטיו האדירים (יעיל רק כנגד יחידות ומבני קרקע בטווח מגע).
מוטאליסק Mutalisk - היחידה האווירית הבסיסית של הזרג.
יעילה הן כנגד יחידות אוויר אחרות והן כנגד יחידות קרקע, ובעלת התקפה ש"קופצת" בין מספר אויבים.
שומר Guardian - הארטילריה של הזרג, יחידה אווירית בעלת יכולת הפגזה לטווח רחוק, אך לא מסוגלת לתקוף יחידות אוויר אחרות.
מעכל Devourer (קיים רק בהרחבה Brood War) - יחידת אוויר של הזרג הפועלת כנגד יחידות אוויר בלבד.
בנוסף לנזק היא יורה נבגי רעל שמאטים את ביצועי הנפגע ואף הורסות מיסוך.
מלכה Queen - חרק בעל יכולות מיוחדות: טפיל מרגל, ריר מאט והשרצת טפיל מתבקע.
סקורג' Scourge - יחידת קאמיקאזה אווירית.
מחלל Defiler - חרק של הזרג אשר בדומה למלכה מסתמך על יכולות מיוחדות, ולא על כוח ישיר בשדה הקרב.
המבנים של הזרג הם למעשה איברים ענקיים ההופכים את מושבת הזרג ליצור חי.
הזרג מייצרים מרבד חי של חומר ביולוגי שכוחות פולשים (כמו הטראן והפרוטוס) כינו בשם מזחלה, כדי לספק את המזון והתשתית הנדרשים.
מזחלה זו מתפשטת במהירות על כל אדמה פורייה שיכולה לספק חיים, מזחלה כזו נהרסת רק כאשר מושבת הזרג נהרסת.
מדגרה Hatchery - מתפקדת כנקודת קליטת משאבים ומדגרה של כל להקות הזרג.
מאורה Lair - שדרוג של המדגרה.
כוורת Hive - שדרוג של המאורה.
מחלץ Extractor - הזרג תלויים בגז הווספן עתיר האנרגיה להזנת חילוף החומרים המדהים שלהם ולצורך הגידול המואץ של הזוחלים, המחלץ מסייע בשאיבת גז הווספן.
מושבת מזחלה Creep Colony מייצרות ומקיימות את החומר הביולוגי האורגני הסמיך ממנו מתקיימים בני הזרג.
המושבה יכולה להתפתח לשני סוגים של מבנים הגנתיים:
מושבה שקועה Sunken Colony - מושבה תת-קרקעית ששולחת ניבים חדים מתחת לקרקע כנגד כל יחידת אויב שמתקרבת.
זוהי הגנת הקרקע של הזרג והיא חזקה יחסית.
מושבת נבגים Spore Colony - מושבה גבוהה היורקת נבגי חומצה אל עבר השמיים.
זוהי הגנת האוויר של הזרג ויכולה לגלות יחידות ממוסכות.
בריכת השרצה Spawing Pool- מכיל הרכב גנטי בסיסי של אחד מגזעי הלוחמה של הזרג, הזרגלינג.
תא התפתחות Evolution Champer- אחראי על המשך פיתוח זני זרג ושדרוגם.
מאורת הידרליסקים Hydralisk Den - מכיל הרכב גנטי בסיסי של אחד מגזעי הלוחמה של הזרג, ההידרליסק.
צריח Spire - מכיל את ההרכב הגנטי של היחידות האוויריות של הזרג.
צריח גדול Great Spire - שדרוג של הצריח, דרוש על מנת לאפשר התפתחות ליחידות אוויר מתקדמות.
קן המלכה Queen's Nest - מכיל הרכב גנטי בסיסי של אחד מגזעי הלוחמה של הזרג, המלכה.
מערת אולטראליסק Ultralisk Cavern - מכיל הרכב גנטי בסיסי של אחד מגזעי הלוחמה של הזרג, האולטראליסק.
תל מחלל Defiler Mound - מכיל הרכב גנטי בסיסי של אחד מגזעי הלוחמה של הזרג, המחלל.
תעלת ניידוס Nydus Canel - מחילה תת-קרקעית המאפשרת מעבר יחידות מהיר מבסיס לבסיס.
יחידה הנכנסת מצד אחד יוצאת באופן מיידי מהצד השני.
מחוז זקרפטיה (באוקראינית: Закарпатська область – "זקרפטסקה אובלאסט", בהונגרית: Kárpátontúli terület או Kárpátalja, ברוסינית: Подкарпатьска област, בסלובקית: Zakarpatská oblasť; ידוע גם כטרנסקרפטיה, קרפטורוס בפי תושבי המחוז או רותניה הקרפטית) הוא מחוז במערב אוקראינה.
העיר העיקרית במחוז היא אוז'הורוד.
ערים חשובות אחרות הן מוקצ'בו, ברהובה, חוסט וצ'ופ.
האזור נודע בעבר כרוס הקרפטית או רותניה הקרפטית או רוסינסקו, ומשתרע על שטח של כ-12,800 קמ"ר.
זקרפטיה הייתה חלק מאוסטרו-הונגריה עד סוף מלחמת העולם הראשונה.
אז עברה בין רומניה והונגריה בשנים 1918–1919. לבסוף צורף המחוז לצ'כוסלובקיה שהוקמה באותה עת יחד עם בוהמיה, מוראביה וסלובקיה.
על פי ההסכמות של בוררות וינה הראשונה מ-2 בנובמבר 1938, השתלטה הונגריה על האזור.
על פי מפקד האוכלוסין של אוקראינה שנערך בשנת 2001 מתגוררים במחוז 1,254,614 תושבים.
מועדונים, בתי ספר ומרכזי תרבות פועלים עבור כל אחת מהקהילות בשפתה.
על אף שבמפקד האוכלוסין של 2001 לא נכללה האפשרות לבחור בלאום הרוסיני ציינו 10,100 משתתפים במפקד את עובדת היותם רוסינים.
ב-7 במאי 2007 המועצה של המחוז הכירה ברוסינים כמיעוט לאומי במחוז, עם זאת אוקראינה עצמה לא מכירה בלאום הרותני.
בזקרפטיה שוכנים כ-14,000 צוענים, רוב צועני אוקראינה.
למרות שרומנים מהווים פחות מ-3% מאוכלוסיית האזור, בכפר ניז'ניה אפשה הם מהווים כ-90% מתושבי הכפר.
במפקדים של 2001 ו-1989 המספרים מתייחסים לסלובקים בלבד.
המספרים בכל המפקדים מתייחסים לאזורים השייכים למחוז זקרפטיה.
עדויות כתובות ראשונות להימצאות של יהודים באזור קיימות החל מהמאה ה-17. בעקבות גזרות ת"ח–ת"ט היגרו יהודים לחבל.
בסוף הרבע הראשון של המאה ה-18 נספרו בחבל כ-450 יהודים השייכים לכ-100 משפחות.
לאחר חלוקת פולין של שנת 1772 והפיכתה של גליציה לחלק מאוסטריה גבר זרם המהגרים היהודים מגליציה.
במהלך מלחמת העולם הראשונה גרמה ההתקפה הרוסית לגל פליטים יהודים מגליציה ויותר מאוחר בעקבות פלישת רומניה לדרומה של טרנסילבניה גל נוסף של פליטים יהודים הגיע מדרום.
בשנת 1924 הוקמה גימנסיה עברית במוקצ'בו שבראשה עמד חיים קוגל וכעבור עשור בשנת 1934 הוקמה גימנסיה עברית נוספת באוז'הורוד.
כמאה אלף יהודים התגוררו בחבל במהלך המחצית הראשונה של המאה ה-20, עד גירושם באביב 1944 לאושוויץ.
עוד לפני כן בקיץ 1941 גורשו על ידי הונגריה כ-20 אלף יהודים בעלי אזרחות זרה מהחבל לגליציה ומרביתם נמסרו לאיינזצגרופן בקמניץ-פודולסקי, כ-15 אלף מהם נרצחו ביריות במשך 3 ימים בסוף 1941. באפריל 1944 הוקמו 17 מחנות ריכוז עיקריים בחבל והוחזקו בהם 144,000 יהודים.
החל מ-15 במאי 1944 ועד ה-7 ביוני גורשו בכל יום 14,000 יהודים מהגטאות הללו לאושוויץ.
רוב יהודי החבל נספו בשואה.
כיום מתגוררים כמה מאות יהודים בחבל, בעיקר בערים חוסט, מוקצ'בו, ואוז'הורוד.
האזורים שנכללו במפקדים שונים במעט ממפקד למפקד בהתאם למדינה שבריבונותה ישב המחוז.
כולל דרום מרמורש וחלקו הדרומי של אזור אוגוצ'ה.
לפי הספר "יהודי קסזוני, זקרפטיה", מספר היהודים במפקד של 1921 היה 93,341.
כלכלת המחוז מבוססת בעיקרה על סחר עם המדינות השכנות, תיירות (בעיקר תיירות פנים), גידול גפנים ליין ויערנות.
עוד בתקופת ברית המועצות הוקמו תחנות מעבר לסלובקיה והונגריה בצ'ופ וטרסבה והן פועלות גם כיום.
זקרפטיה ממוקמת בדרומה של מערב אוקראינה.
המחוז נמצא כולו ממערב להרי הקרפטים.
בהתאם לכך, פירוש שמו האוקראיני "מעבר לקרפטים" (שאר אוקראינה נמצאת ממזרח לקרפטים).
המרחק ממזרח למערב המחוז הוא 184 ק"מ ואילו מהצפון לדרום 80 ק"מ.
מיולי 2020, לאחר יישום רפורמה במחוזות משנה של אוקראינה, מחוז זקרפטיה מחולק ל-6 מחוזות משנה כדלהלן:
שם בעברית שם באוקראינית שטח(קמ"ר) אוכלוסייה2020 מרכז מנהלי מחוז משנה אוז'הורוד Ужгородський 866 255,800 אוז'הורוד מחוז משנה ברהובסקי Берегівський 654 209,200 ברהובה מחוז משנה חוסט Хустський 998 269,100 חוסט מחוז משנה טיאצ'יבסקי Тячівський 1,818 185,300 טיאצ'יב מחוז משנה מוקצ'בסקי Мукачівський 997 254,600 מוקצ'בו מחוז משנה רחיבסקי Рахівський 1,982 82,800 רחיב
בשנות ה-90 הפיק משרד החינוך והמדע של זקרפטיה דף לקידום התיירות בעברית.
העברית הקלוקלת והתעתיקים התמוהים עוררו שעשוע רב עד כדי פרסום בעיתונות.
נכון לשנת 2025, הדף עדיין זמין לצפייה באתר במתכונתו המקורית.
זר פרחים הוא מקבץ פרחים המאוגדים בצורה דקורטיבית תוך התחשבות בסוג הפרחים ובצבעם.
קיימים עיצובים רבים ושונים לזרי פרחים הנשזרים בטכניקות שונות ובהתאמה לסוג האירוע.
לא בכל סוג של עיצוב ישולבו סוגי פרחים שונים, לעיתים הזר מורכב מפרחים מסוג יחיד, וסידור פרחים יפני מינימליסטי עשוי לכלול פרח אחד.
איקבנה - סידור פרחים יפני - אמנות שמשתמשת בפרחים, בענפים ובעלים בהתאם לעונה.
שוזרים אותם בתוך כלי מיוחד, שהוא חלק קריטי לא פחות מהשזירה ומהפרחים, הענפים והעלים.
בעזרת הכלים והסידור מביעים את היופי והכבוד לחיים ולטבע.
זר פרחים אובאלי – זר פרחים אובאלי הוא זר פרחים הניתן כמתנה.
זר פרחים מסוג זה נשזר מכל סוגי הפרחים ונארז בעזרת מספר סוגי עטיפה דקורטיביים.
בין סוגי העטיפה ניתן למצוא צלופן, בד יוטה, נייר קרפ, אריזות רשת ועוד.
סידורי פרחים – אלו נשזרים בתוך כלי המכיל ספוג לפרחים הספוג במים.
סידורי הפרחים הם לרוב היקרים ביותר בשל הכמות הרבה של הפרחים אותם ניתן לשזור בסידור וכן בשל הכלי שבתוכו הם נשזרים.
זר כלה - נשזר בדרך כלל בצורה צפופה בכלי עם ספוג לפרחים (מיקרופון) כאשר ראשי הפרחים נושקים אחד לשני והגבעולים נקשרים בסרט צבעוני התואם לצבעי הזר – היום מקובל לשזור את זר הכלה מוורדים.
זר פרחים מעוצב – זרי פרחים מעוצבים לרוב מעוצבים בצורה מינימליסטית כאשר הדגש הוא על עיצוב הזר ולא על כמות הפרחים.
זר זה יהיה בדרך כלל יקר יותר מאשר זרי הפרחים האובאליים (ביחס לכמות הפרחים).
זר אבל - את זר האבל שוזרים בצורה עגולה כאשר את הפרחים נועצים בגלגל קש המלופף בעטיפת פלסטיק.
בגלגל האבל נהוג לנעוץ גרברות וחרציות ולהשלים עם ירק.
זר יום הולדת - זר שצורתו ככתר המיועד לילד החוגג יום הולדת.
בעבר נשזר בשזירה ביתית, כשהפרחים היו פרחי בר או גינה שנקלעו לזר עגול, אשר יוצב לעיתים באמצעות חוט ברזל דק.
כיום משתמשים פעמים רבות בתחליפי פלסטיק.
נערות בת מצווה עונדות לעיתים זר הנשזר בחנויות פרחים מפרחים חיים או מיובשים.
זר חג - ילדים בישראל עונדים זרי ירק או פרחים בחגים בעלי מאפיינים חקלאיים, כגון חגיגות נטיעות טו בשבט וחגיגות ביכורים בשבועות.
זַרְבּוּבִית היא פיה של כלי מזיגה.
בין כלי המזיגה היכולים להכיל זרבובית נמצאים: קומקום, כד, קנקן ועוד.
מקורה של המילה בעברית משנאית: (ויקרא רבה, ה), כאשר משמעות המונח היא צינור למזיגת נוזל, בדומה למרזב הבית - אשר מקורו באותו שורש: "זרב"; הוראת השורש היא זרימה, נזילה ושטיפה.
בשפה העברית המודרנית, משמש המונח בהשאלה גם לכינוי לחלק הפנים הקדמי של בעל חיים, הכולל את חרטומו, וזאת בשל האף הצר והארוך של בעל החיים.
לאורך ההיסטוריה ניתן לראות שימושים אמנותיים בזרבוביות של כלים.
בחפירות ארכאולוגיות התגלו כלים בני אלפי שנים בהם פוסלה הזרבובית של הכלי, כשהיא לרוב מתארת זרבובית בעל חיים.
פיסול זה נעשה הן מטעמי אמנות והן מטעמי דת.
בתרבות הישראלית זכה המונח לפופולריות בשל המערכון שכתב דן אלמגור עבור שלישיית "הגשש החיוור" - הצ'ופצ'יק של הקומקום במסגרת המערכון "הכה את המומחה" - שהיווה פרודיה על תוכניות הרדיו, בהן נהגו להציג קטעים של שאלות למומחים, ראיונות וכתבים.
בין קטעי המערכון שזכו לפרסום רב והפכו השראה למטבעות לשון בעברית, היה הקטע בו נשאל "מומחה ללשון" כיצד נקרא "הצ'ופצ'יק של הקומקום, זה שמשפיך את התה" והתשובה שקיבל הייתה "זרבובית".
זר כיסופים: אוסף שירי אהבה הוא אלבום אוסף של הזמר אייל גולן אשר יצא ב-15 באוגוסט 2010, תחת חסותה של חברת התקליטים פליי רקורדס.
האלבום כולל שני חלקים של שירי אהבה שאסף וקיבץ באלבום זה.
מתוך 34 שירים ביחד בשני הדיסקים שנכללים הוקלטו עבור האלבום 2 שירים חדשים שנוצרו על מנת לקדם את האלבום.
2 השירים יצאו כסינגלים לרדיו.
הסינגל הראשון "רק מתגעגע" יצא כסינגל ב-23 ביוני והפך ללהיט, כבש את מצעד ההשמעות הארצי ומצעדי הפזמונים בתחנות רדיו רבות.
ביולי יצא הסינגל "מפה לשם" שזכה גם כן להצלחה, אם כי פחותה מ"רק מתגעגע".
באלבום יש גם 7 חידושים אותם ביצע כבר גולן ואלו הם: "אלוהיי", "ים של טעויות", "אמרי לי", "דמעות", "מבקשים חיים", "תודה לאל" ו"ליאם".
את עטיפת האלבום עיצב שוקי הרשקוביץ.
אלבום האוסף זכה להצלחה רבה בישראל, ונכון ליולי 2010, על פי פורבס ישראל, מכירותיו מסתכמות ב-80 אלף עותקים בסך הכל, מה שהופך אותו לאחד מאלבומי האוסף הנמכרים ביותר בכל הזמנים בישראל.
זר במגרש הוא סרט דרמת-ספורט אמריקאית מ-1992 העוסק בזהות יהודית והתמודדות עם אנטישמיות אמריקאית בשנות החמישים.
בסרט מככבים ברנדן פרייזר ומאט דיימון.
דייוויד גרין הוא בן למשפחה ממעמד הפועלים ושחקן פוטבול מצטיין מהעיר סקרנטון שבפנסילבניה, הוא זוכה למלגת לימודים בבית ספר נחשב במסצ'וסטס.
לאחר התקלות בעיר הולדתו, סקרנטון, עם קבוצת אופנוענים אנטישמית הוא מחליט להסתיר את עובדת היותו יהודי בבית ספר החדש.
דייוויד מגיע לבית הספר ומסתדר כלכלית בזכות המלגה ובעבודה כמלצר, הוא מצליח להשתלב בחברה ובייחוד לאחר משחק פוטבול מוצלח והתקדמות בקשרים חברתיים הכוללת בין היתר יצירת קשר עם בחורה בשם סאלי וילר.
מגלה צ'רלי דילון, אחד מחבריו לכיתה שדייוויד הוא יהודי מתוך רגשי קנאה ובייחוד על הצלחתו עם חברתו החדשה סאלי הוא מתחיל לספר בדיחות אנטישמיות ובאופן עקיף להודיע לכולם שדייוויד יהודי.
פעולתיו של צ'רלי פותחות פתח ליצירת הטרדות לדייוויד בין היתר תליית דגל עם צלב קרס מעל מיטתו.
דייוויד מפסיק להסתתר בהתחלה מנסה להשתמש בכוחו (הוא תולה מודעה על לוח המודעות בה הוא מזמין את תולה דגל הצלב קרס לעימות אבל תולה הדגל לא מגיע) אך לבסוף מחליט להבליג בין היתר כדי לא לאבד את עבודתו כמלצר.
לאחר תקופה סוערת בחייו של דייוויד בנושא יהדותו המתגלית לחבריו, מתקיים מבחן בהיסטוריה בו מתגלית למחנך רמאות ולפי הקוד המוסרי של בית הספר על הרמאי להתוודות לפני המנהל ולהיות מסולק מבית הספר.
חבריו לכיתה של דייוויד שכבר מוסתים נגדו באופן מודע או שאינו מודע מחליטים שהוא הרמאי ודורשים ממנו מתוך נאמנות לקבוצה להתוודות על הרמאות, דייוויד עם כל סלידתו מהדבר מחליט להסכים ומגיע לחדר המנהל.
ההתמודדות של דייוויד עם היהדות
ההתמודדות של דייוויד עם היהדות מתחילה בסרט עם אי אכפתיות בנוגע לעובדת היותו יהודי בעקבות הימצאותו בחברה שאינה מתעניינת בנושא (האופונוען האנטישמי אומר לחברו של דייוויד שהיהודים הרגו את ישו בתגובה עונה החבר שלא אכפת לו כיוון שלא הכיר אותו).
כשדייוויד מגיע לבית ספר רק ההנהלה יודעת על יהדותו של דייוויד כך למשל כשנודע לאחראי במטבח שהוא יהודי הוא שואל אם יש משהו שיש לו בעיה לאכול (כלומר בעיות כשרות) דייוויד עונה לו שהוא לא אוהב לפת.
כאשר אף אחד לא מבחין דייוויד הולך להתפלל בהחבא בכנסייה בראש השנה אחרי שאביו מזכיר לו וכשהמחנך שואל אותו לגבי המסורת הוא שואל אותו "שלי או שלך?".
לאחר שצ'רלי מפיץ את הידיעה שדייוויד יהודי, אחד מחבריו בחדרו בפנימיה מתווכח איתו והחבר טוען ש"יהודי זה שונה" ודייוויד לא מוכן לקבל זאת ואומר שכשם שיש זרמים שונים בנצרות כך גם יש יהדות.
ברנדן פרייזר - דייוויד גרין
מאט דיימון - צ'רלי דילו
כריס אודונל - כריס ריס
בן אפלק - צ'סטי סמית'
אד לואוטר - אלן גרין (אביו של דייוויד)
זקרי אדם גורדון הוא מדבב ושחקן קולנוע וטלוויזיה יהודי-אמריקאי.
נודע בעיקר בשל גילום דמותו של גרג הפלי בשלושת הסרטים הראשונים בסדרת הסרטים "יומנו של חנון".
גורדון נולד באוק' פארק, קליפורניה, בנם של לינדה וקנת' גורדון; שניהם ממוצא יהודי.
יש לו שני אחים גדולים ממנו, ג'וש וקייל, והוא למד בתיכון העירוני של אוק' פארק.
במהלך הקריירה שלו שיחק במספר סדרות טלוויזיה וסרטי קולנוע, בין השאר הופיע בסדרה "איך פגשתי את אמא" ובקומדיית המצבים "כולנו".
בין הסרטים בהם שיחק: "הנוכלים בלום" (2008) בתפקיד בלום הקטן, "השכלה נמוכה" (2008), "אוצר לאומי: ספר הסודות" (2007), ו"החוק על פי ג'ורג'יה" (2007) עבורו קיבל את "פרס השחקן הצעיר" (Young Artist Award) לאותה שנה.
בשנת 2010 גילם את דמותו של גרג הפלי בסרט הקומדיה "יומנו של חנון", בשנת 2011 ב"יומנו של חנון 2: רודריק שולט" ובשנת 2012 ב"יומנו של חנון 3: קיץ קטלני".
בשנת 2013 שיחק לצד סטיב קארל בסרטו של דון סקרדינו "ברט וונדרסטון המופלא" את וויל, ושיחק בסרט טלוויזיה מקורי של הולמרק "Pete's Christmas" את התפקיד הראשי של פיט קידר.בשנת 2014 גילם את אנדרו בסדרה "גבר מי שנשאר אחרון" ברשת ABC.
בשנת 2016 דיבב את דמותו של נורם בצעירותו בסרט ההנפשה ממוחשבת "נורם בעיר הגדולה".
בשנת 2017 התארח בסדרת הדרמה הרפואית "הרופא הטוב" של רשת ABC.
בשנת 2019 שיחק בתפקיד החוזר של טייט וילסון בסדרת ההתבגרות "צרות טובות" ברשת Freeform; הסדרה מהווה סדרת ספין-אוף לסדרה "משפחת פוסטר".
"זר כלניות למשה וילנסקי" הוא אלבום המתעד ערב הוקרה שנערך לכבודו של המלחין משה וילנסקי במועדון צוותא בתל אביב ב-25 במאי 1982. האלבום עצמו יצא בשנת 1986.
ערב ההוקרה שנערך ביוזמת מחלקת התרבות של גלי צה"ל עלה במועדון צוותא לכבוד 50 שנות עשייה של משה וילנסקי.
לאירוע הוזמנו בכירי הזמרים בישראל באותה העת ובהקלטת האלבום מופיעים תריסר משירי המופע.
ב-1993 יצא האלבום בגרסת דיסק.
את עטיפת האלבום עיצב דוד טרטקובר.
דצמבר - מזי כהן ודפנה ארמוני (נתן אלתרמן)
סתיו - הכל עובר חביבי (שמשון חלפי)
לימון וצלחת - אילי גורליצקי ויונה עטרי (נתן אלתרמן)
אני מצפת - שושנה דמארי (נתן אלתרמן)
תפילת יום הולדת - חוה אלברשטיין (תרצה אתר)
בלדה לאשה - נורית גלרון (תרצה אתר)
מגדלור - יהודית רביץ (דן אלמגור)
שיר ערש נגבי - אריק סיני (יחיאל מוהר)
זוהי יפו - אבי טולדנו (יוסי גמזו)
טנגו כפר סבא - מיקי קם (נתן אלתרמן)
דומם - אורה זיטנר (עודד אבישר)
כלניות - שושנה דמארי (נתן אלתרמן)
יהודית רביץ - גיטרה אקוסטית (בשיר "מגדלור")
דני רובס - גיטרה אקוסטית (בשיר "שיר ערש נגבי")
משה וילנסקי - פסנתר (בשיר "דומם")
זראפשאן (באוזבקית: Zarafshon, בטג'יקית: Зарафшон, ) הוא נהר העובר בטג'יקיסטן, באוזבקיסטן ובטורקמניסטן.
בעבר נחשב הנהר ליובל של נהר האמו דריה, אך כיום הוא נחשב כנהר בפני עצמו, בגלל רמת המליחות השונה שבמימיו וכן מסלולו השונה שעובר בין נופים אחרים.
הנהר מתחיל לזרום קרוב לגבול הצפוני של טג'יקיסטן-קירגיזסטן וממשיך לזרום בדרכו בצפון טג'יקיסטן על יד ערים וכפרים רבים, רובם מעוטי אוכלוסין.
הנהר חוצה את גבול טג'יקיסטן-אוזבקיסטן וחוצה את העיר הגדולה סמרקנד שבאוזבקיסטן.
הנהר ממשיך בפיתולים באוזבקיסטן ובסופו של דבר פונה דרומה אל טורקמניסטן, בטורקמניסטן הנהר ממשיך לזרום עד העיר טורקמנבאט, שם נשפך הנהר אל האמו דריה.
ערים גדולות שהנהר עובר בהן
זרה היא סדרת דרמה בריטית-אמריקאית, המבוססת על סדרת ספרי המסע בזמן "נוכרייה" מאת דיאנה גבלדון.
את הסדרה עיבד רונלד ד.
שידור הבכורה של הסדרה היה ב-9 באוגוסט 2014. בסדרה מככבת קטרינה באלף בדמות קלייר רנדל, אישה נשואה ששירתה כאחות במלחמת העולם השנייה, ובשנת 1945 היא נוסעת בזמן לסקוטלנד של שנת 1743. שם היא פוגשת את ג'יימי פרייזר (סם היוגן), לוחם איש ההיילנדס ומוצאת עצמה מעורבת במרידות היעקוביטים.
בישראל הסדרה משודרת בערוץ yes Drama ובסלקום tv.
בנטפליקס זמינות שש העונות הראשונות.
בעקבות הצלחת הסדרה הוחלט על הפקת סדרת פריקוול, על סיפור אהבתם של הוריו של ג'יימי ובמקביל על סיפור אהבתם של הוריה של קלייר, "זרה: דם מדמי" (Outlander: Blood of my Blood), הסדרה עלתה לשידור ב-8 באוגוסט 2025.
הסדרה מתמקדת בניסיונות של גיבורת הספר, שחזרה בזמן בנסיבות מסתוריות, למנוע את קרב קלודן, שיאו של מרד היעקוביטים בשנת 1745. במהלך מרד זה ניסו שבטי הרמה הסקוטית ("היילנדרס") להתאחד תחת הנהגתו של הנסיך הגולה צ'ארלס אדוארד סטיוארט, ולכבוש את כס השלטון הבריטי.
המרד נכשל בתבוסה קשה של הסקוטים בקרב קלודן.
בתגובה למרד ביצעו הבריטים טיהור אתני אכזרי בשבטים הסקוטיים, שהטביע חותם קשה בתרבות הסקוטית.
זיכרון המרד מלווה את ההיסטוריה הלאומית הסקוטית מאז ועד היום.
הספר והסדרה בעקבותיו מתארים בפרוטרוט את החיים ברמה הסקוטית במאה ה-18. בחלק מפרקי הסדרה אף משוחחים השחקנים בשפה הגאלית סקוטית.
גיבורת הסדרה "זרה" היא קלייר רנדל, אחות צבאית בריטית ששירתה במלחמת העולם השנייה ונוסעת בזמן לסקוטלנד של 1743, בתקופת מרידות היעקוביטים.
קלייר נדרשת להסתגל לחיים במאה ה-18, השונים מאוד מחייה במאה העשרים.
היא נקלעת לשבט מקנזי, אחד השבטים הסקוטיים החשובים באזור.
זרותה וחוסר ההתמצאות ביחס למנהגי המאה ה-18 בסקוטלנד, ומבטאה האנגלי המובהק, מקשים עליה בתחילה להסתגל למקום ומביאים את המקומיים לחשוד בה.
לאחר זמן, בזכות ידע בסיסי ברפואה הנובע מהיותה אחות במקצועה, בזכות קסמה האישי, ולאחר שהיא מוכיחה במספר רב של מבחנים את נאמנותה, היא מתחברת לשבט מקנזי ומתקבלת לתוכו, אם כי לאורך כל הספרים ופרקי הסדרה הטלוויזיונית, היא נחשבת כזרה.
במהלך הזמן היא נישאת לג'יימס פרייזר, אציל מקומי, בעל אחוזה וממנהיגי שבטי הרמה הסקוטית.
היא מתחילה לחיות את חייה כמקומית.
היא מתמודדת עם הדילמה של היותה אישה הנשואה לשני גברים שונים, אם כי במרחק של 200 שנה זה מזה, גברים שאת שניהם היא אוהבת.
בעלה של קלייר במאה העשרים היה פרנק רנדל, היסטוריון, שבזכותו היא יודעת מעט על ההיסטוריה הסקוטית.
קלייר מודעת לכך שבתוך שלוש שנים, ב-16 באפריל 1746, יתרחש קרב קלודן, הקרב האחרון של ההתנגדות הסקוטית לאיחוד שיצר ב-1701 את בריטניה הגדולה ('הממלכה המאוחדת'), בו הובסו הכוחות היעקוביטים באופן מוחץ, דבר שהיווה מכה אנושה לשאיפות העצמאות של סקוטלנד והשפיע לדורות על מעמדה המדיני נטול העצמאות.
פעולותיה של קלייר נעשות בתנאים מורכבים.
עליה להסתיר את הידע עמו היא מגיעה מהמאה העשרים, ולהתמודד עם דעות קדומות ובורות.
העונה הראשונה מסתיימת בתפיסתו וכליאתו בכלא וונטוורת' של בעלה, ג'יימס פרייזר על ידי הקצין הבריטי הסדיסט ג'ק רנדל (שבעלה במאה העשרים הוא מצאצאיו).
ג'יימס עובר עינויים והתעללות מצד ג'ק רנדל, וכן נאנס על ידו.
בסופו של דבר ג'יימס מוברח מהכלא במבצע סקוטי בו נדרס ונחשב כמת ג'ק רנדל, והעונה מסתיימת בהפלגת הזוג קלייר ההרה וג'יימס פרייזר לפריז.
בעונה השנייה, המבוססת על הספר "שפירית בענבר" עוברים קלייר ההרה וג'יימס לפריז, בתקופה שלפני המהפכה הצרפתית.
ג'יימס מבוקש על ידי השלטונות הבריטים, ונדרש לתקופת החלמה לאחר הטראומה שעבר.
מחציתה הראשונה של העונה מתארת את השתלבותם בפריז, ומתארת את הפאר מנקר העיניים של חיי האצילות לפני המהפכה הצרפתית, כולל נהנתנותו של המלך.
תוכניתם של קלייר וג'יימס היא להתערות באצולה הצרפתית, תוך שימוש בתוארי האצילות הסקוטיים שלו, ובכך להתוודע לטוען לכתר הבריטי, הנסיך צ'ארלס אדוארד סטיוארט.
ההנחה היא כי היכרות עם הטוען לכתר ושכנועו שלא לגייס כספים למטרה ולא לצאת לסקוטלנד, תמנע את התגבשות המרד ואת קרב קלודן.
ג'יימס פרייזר מתוודע לטוען לכתר, בתחילה בבית זונות יוקרתי אליו הוא מגיע, ובהמשך רוכש את אמונו ומתקרב אליו.
למרות ניסיונות שונים ומתוחכמים, קלייר ובעלה אינם מצליחים למנוע את שאיפותיו של הטוען לכתר.
הוא מגייס כספים במרץ לטובת המרד, ובהמשך מחליט לנסוע לסקוטלנד על מנת לאחד ולגייס את השבטים הסקוטיים לקרב.
במהלך שהותם בפריס נתקל הזוג בג'ק רנדל, ובעקבות התעללותו בג'יימס בעונה הראשונה קורא לו ג'יימס לדו-קרב.
קלייר מבינה כי אם יתרחש הדו-קרב ג'יימס יהרוג את רנדל ובכך פרנק, בעלה משנות העשרים לא ייוולד.
בעקבות תובנה זו היא מכריחה את ג'יימס לבטל את הקרב.
ג'יימס מסכים אך בכל זאת נלחם ברנדל.
קלייר שומעת זאת ויולדת בלידה שקטה.
בעקבות האבל הכבד חוזרים קלייר וג'יימס לסקוטלנד להחלים.
בסקוטלנד הם מקבלים יחס כגיבורים, שהביאו עמם את הטוען לכתר.
רוחות הבדלנות והשאיפות למרד חמוש בוערות, ולא ניתן לעצור אותן.
העונה מסתיימת מספר שעות לפני קרב קלודן, כשקלייר ההרה שוב נפרדת מג'יימס וחוזרת למאה העשרים בדרך האבנים המסתוריות, תוך שהיא משאירה את ג'יימס להילחם בקרב, מתוך ידיעה על מותו הקרב.
העונה מסתיימת בהיכרות של הצופים עם ד"ר קלייר רנדל בשנות השישים של המאה העשרים, 20 שנה לאחר שחזרה בדרך האבנים המסתוריות, למדה רפואה והשתלבה בחיי מעמד הביניים עם הבעל פרנק רנדל.
היא מופיעה עם בתה בריאנה, שהיא למעשה הבת המשותפת לה ולג'יימס.
קלייר נתנה לה את שמה על שם שמו של אביו של ג'יימי, בריאן, כפי שהבטיחה לו לפני עזיבתה.
בפרק האחרון, שהוא למעשה תחילתה של העונה השלישית, מבינה בריאנה כי היא בתו של ג'יימס, אף כי הדבר לא נראה סביר, ואילו קלייר מבינה כי ג'יימס כפי הנראה לא מת בקרב קלודן.
העונה נפתחת במה שעבר על קלייר בזמן הריונה ולידתה את בריאנה, בתם המשותפת של קלייר וג'יימי.
פרנק מקבל את קלייר והם עוברים להתגורר בבוסטון שבארצות הברית.
הם מחליטים על נישואים פתוחים, ופרנק מנהל במשך שנים מערכת יחסים עם סטודנטית שלו.
היא מתיידדת שם עם סטודנט שחור בשם ג'ו אברנתי, שהופך גם לקולגה שלה בהמשך.
קלייר מסיימת את לימודיה כרופאה כירורגית, ובזמן חגיגות סיום התואר שלה, כאשר בריאנה בת שמונה, היא פוגשת בסטודנטית שעימה מתראה פרנק.
הדבר גורם למשבר בין קלייר לפרנק, מה שמעלה את הרצון להתגרש.
עם זאת, פרנק מתנגד לכך, כי אינו רוצה לאבד קשר עם בריאנה.
במקביל, מתוארות גם חוויותיו של ג'יימי בשנים אלה.
הוא רואה כיצד החיילים הבריטיים מחפשים חיילים יעקובינים פצועים כדי להרוג אותם.
כעבור שלושה ימים החיילים היעקובינים ששרדו מחלצים אותו מהביצה בה הוא מוטל.
החיילים הבריטיים מוצאים אותם וגוזרים עליהם מיתה בירייה על בגידתם בכתר.
כאשר מוכרז שמו של ג'ימי, מזדקף המפקד הבריטי מילטון גריי ושואל אותו האם הוא "ג'יימי האדום".
הוא אומר לו ששם משפחתו הוא גריי, ושהוא ומשפחתו חבים לו חוב של כבוד על כך שהציל את חייו של אחיו הקטן (בעונה 2).
המפקד מארגן עגלה מלאה שחת, מעלה עליה את ג'יימי בסתר ושולח אותה ללאליברוך.
בלאליברוך חי ג'יימי בסתר עם אחותו ובעלה, מכיוון שהוא עדיין מבוקש כבוגד.
הוא חי כפרא, צד ושרוי בצער עמוק.
מדי פעם מבקש את נפשו למות.
בסופו של דבר הוא מבקש מאחותו להסגיר אותו, כדי להסיר את הסכנה מעליה ומעל בני משפחתה.
כך הוא עובר לידי הבריטים ונאסר.
בזמן המאסר מתחלף מפקד הכלא, והוא לא אחר מאשר אותו רס"ן גריי, הנער שהציל ג'יימי בעבר.
הם מפתחים ביניהם קשרי כבוד וידידות.
עם חיסול הכלא, מעביר רס"ן גריי את ג'יימי אל משפחת דונסני, לעבודה כסייס.
שם הוא משרת במשך תקופת זמן, ולאחר מכן מתנה אהבים עם הבת הבכורה של המשפחה טרם חתונתה עם רוזן קשיש.
היא נכנסת ממנו להריון ומתה בלידה.
בעלה הרוזן מת גם הוא בתקרית טראגית שבה היה מעורב ג'יימי לאחר שהבין הרוזן שבנו הוא למעשה ממזר.
לורד וליידי דונסני מגדלים את התינוק וג'יימי נשאר לצידו.
כעבור מספר שנים עוזב את בנו, וילי, ואת אנגליה וחוזר לסקוטלנד, שם הוא פותח בית דפוס.
בינתיים, בריאנה גדלה ומסיימת את לימודיה בבית הספר התיכון.
פרנק מודיע לקלייר שהוא עומד להתגרש ממנה ולקחת איתו את בריאנה חזרה לאנגליה.
קלייר כועסת על כך והם רבים.
קלייר נוסעת לביה"ח ומנתחת מטופלת, וכאשר היא יוצאת מהניתוח מבשר לה ג'ו שפרנק נהרג בתאונת דרכים.
היא נפרדת ממנו בחדר המתים.
לאחר מכן היא מספרת לבריאנה שפרנק אינו אביה האמיתי ושזהו ג'יימי.
הם נוסעים לסקוטלנד לחפש היכן ג'יימי נמצא לפי ממצאים היסטוריים, ונעזרים ברוג'ר, בנו המאומץ של הכומר, שהוא היסטוריון.
בין רוג'ר לבריאנה פורחת אהבה.
לצערה של קלייר, מיקומו של ג'יימי לא נמצא, והיא חוזרת שבורת לב לבוסטון.
לקראת חג המולד מגיע רוג'ר לביתן של קלייר ובריאנה ומספר להן שמצא את ג'יימי.
בריאנה מעודדת את קלייר לחזור לאבנים ולהיפגש איתו.
קלייר חוזרת לסקוטלנד של המאה ה-18 ומגיעה לבית הדפוס של ג'יימי, שקרוי כעת אלכסנדר מלקולם (שמותיו האמצעיים).
המפגש ביניהם מהמם ומלא התרגשות ותשוקה.
ג'יימי לוקח את קלייר לבית הבושת בו הוא מתגורר ומתנה עימה אהבים.
בשיחות שהם מנהלים, הוא מתוודה בפניה שיש לו בן וגם שהוא עוסק בהברחות של אלכוהול, שאינן חוקיות, ובהדפסות מחתרתיות.
היא מספרת לו שיש לו בת ואת מה שעבר עליה במשך השנים בלעדיו.
בבוקר משאיר ג'יימי את קלייר בחדרו, ושניהם מאושרים וטובי לב.
קלייר יורדת לאכול ארוחת בוקר, וכשהיא חוזרת, היא מוצאת בחדרה פורץ שתוקף אותה.
קלייר נאבקת עם הפורץ והורגת אותו.
לאחר מכן פורצת שרפה בבית הדפוס של ג'יימי, וקלייר וג'יימי חוזרים ללאליברוך, שם נתקלת קלייר בקבלת פנים עוינת של ג'ני.
ג'יימי מתוודה בפני קלייר שנישא ללירי בהיעדרה ושימש אב לבנותיה ובכוונתו לבטל את הנישואים משום שחזרה.
לירי יורה בג'יימי והוא נפצע בכתפו.
לירי דורשת תשלום מזונות ניכר מג'יימי על עוגמת נפשה, ולכן ג'יימי וקלייר מחליטים לקחת את האוצר של משפחת מקנזי, שקבור באי, בעזרת איאן, אחיינו של ג'יימי, אך איאן נשבה בידי האנגלים.
ג'יימי וקלייר מפליגים בספינה לכיוון ג'מייקה, יעד הספינה שאליה נחטף איאן.
במהלך ההפלגה עוברת קלייר אל ספינת הצי האנגלי שעל סיפונה התפשטה מגפה, והיא מטפלת בחולים בה.
היא מגלה שעברו של ג'יימי התגלה וקפטן הספינה נחוש להשתמש בה כפיתיון ולאסור את ג'יימי ברגע שיגיע לחוף קינגסטון לחפש אחריה.
אחרי ניסיון בריחה כושל, היא מצליחה לברוח ומגיעה לאי נידח, בו היא משוטטת בלי ידיעה היכן היא עד אפיסת כוחות.
היא מתעוררת בביתו של כומר שחי יחד עם אמה של אשתו המנוחה.
קלייר מצליחה להזהיר את ג'יימי בזמן ולאחר מכן הכומר משיא את פרגוס, הנער הצרפתי מפריז, לבתו החורגת של ג'יימי, בתה של לירי.
הספינה מפליגה לעבר ג'מייקה ומגיעה לפני ספינת הצי.
קלייר וג'יימי מגיעים לאירוע לכבוד המושל החדש ומגלים להפתעת שני הצדדים שזהו ג'ון גריי.
קלייר נדהמת לראות את חברתה הוותיקה גיליס, שנשרפה במשפט המכשפות בעונה הראשונה.
גיליס מספרת לה שדוגאל עזר לה להימלט ומאז היא חיה בג'מייקה כאלמנתו של אדם עשיר מהמקום.
במקביל נראה שאיאן חטוף על ידי גיליס ולאבן הספיר שלקח ג'יימי מתיבת האוצר לפני שנים יש משמעות.
קפטן הצי אוסר את ג'יימי אך ג'ון גריי, המושל החדש, מערער על סמכותו ועל חוסר ההוכחות באשמתו של ג'יימי, וגורם לשחרורו.
בינתיים גיליס מגלה את קיומה של בריאנה, בתם של קלייר וג'יימי ובטוחה שכדי להגשים את הנבואה על המלכת מלך חדש על סקוטלנד, היא נדרשת להרוג את בריאנה.
קלייר וג'יימי מוצאים את גיליס במערה שנחשבת מקוללת, בעצם מעבר נוסף בין התקופות, מנסה להקריב את איאן כדי לעבור לתקופה בה בריאנה חיה על מנת להרוג אותה.
מתפתח קרב ביניהם וקלייר הורגת את גיליס.
כולם חוזרים לספינה בדרכם אל סקוטלנד, אך בדרך תוקפת אותם סערה קשה, ג'יימי צולל כדי להציל את קלייר מטביעה והם מתעוררים על החוף בג'ורג'יה, אמריקה.
לאחר טביעתם ג'יימי וקלייר מגיעים לצפון קרוליינה של שנת 1767. הייז שוכב עם אישה נשואה ונידון לגרדום.
בזמן מהומה שפורצת במהלך ההוצאה להורג, בורח אחד הנידונים, סטיבן בונט, לו ג'יימי וקלייר מסייעים להימלט.
הם מוכרים אבני חן שלקחו מהמערה של גיליס, ומתכננים את צעדיהם העתידיים.
תוך כדי שיט אל עבר דודתו של ג'יימי, ג'וקסטה בריברן, בונט תוקף את הסירה עם חבורה של שודדים, וגונב את רכושם, כולל את טבעת הנישואין של קלייר.
במהלך מסיבה באחוזת ריברן, ג'וקסטה מכריזה על ג'יימי כעל יורשה, מה שמכעיס את קלייר אשר מתנגדת להיות בעלת עבדים.
כאשר רופוס, עבד שחור שעובד באחוזת ריברן, פוצע אדם לבן, קלייר ממהרת למקום, רק כדי לגלות שרופוס שופד כנקמה.
קלייר מנתחת את רופוס, אשר אמור להיתלות בגין עוונותיו, דבר שיוצר מהומה בקרב בעלי האחוזות השכנות.
המון זועם מגיע לאחוזה עם לפידים ודורש להסגיר את רופוס לידיו.
בחוסר ברירה, קלייר משקה את רופוס בשיקוי אשר מביא למותו.
ג'יימי דוחה את הצעתה של דודתו לשמש כיורשה, והם עוזבים את ריברן.
ג'יימי וקלייר מחליטים לקבל את הצעת המושל לקבלת אדמה, ולהקמת רכס פרייזר בצפון קרוליינה.
לאחר הגעתם לרכס, ג'יימי ואיאן הצעיר יוצאים לעיירה על מנת לגייס מתיישבים לאדמתם, שם הם פוגשים במורטה אשר משמש כנפח, וכמנהיג המורדים כנגד המיסים הגבוהים אותם מטיל הממשל.
ג'ון גריי מגיע לרכס עם ויליאם, וג'יימי זוכה לפגוש את בנו.
במהלך שהותם שם, מתוודה גריי בפני קלייר על אהבתו לג'יימי.
בינתיים, במאה העשרים, בריאנה מגלה ששרפה עתידה להתחולל ברכס פרייזר, ומחליטה לחזור בזמן בעקבות אמה.
היא מגיעה לסקוטלנד, מתעלפת במהלך מסעה, ומוצאת את עצמה בביתה של לירי אשר מצילה אותה.
כאשר לירי מגלה את האמת בנוגע למוצאה של בריאנה, היא נועלת אותה בחדרה ומתכוונת להסגיר אותה כמכשפה, אך בתה מסייעת לבריאנה לברוח ללליברוך.
בלליברוך בריאנה פוגשת בדודה איאן, אשר מסייע לה להגיע לנמל, כדי לעלות על ספינה לעבר צפון קרוליינה.
רוג'ר, שמגלה כי בריאנה חזרה בזמן לאמה, מחליט ללכת בעקבותיה.
בצפון קרוליינה רוג'ר ובריאנה מתאחדים, הם נישאים באמצעות החזקת ידיים, ומממשים את נישואיהם.
לאחר מימוש הנישואים, רוג'ר ובריאנה רבים, והיא עוזבת אותו וחוזרת לאכסניה בה לנה עם בת לווייתה ליזי.
באכסניה בריאנה פוגשת את בונט ורואה את הטבעת של אמה.
היא מבקשת לקנות ממנו את הטבעת, אך בונט אונס אותה.
רוג'ר מנסה לחזור לאכסניה על מנת לבקש את סליחתה של בריאנה, אך בונט מוצא אותו, ומכריח אותו לשמש כאיש צוות בספינתו, ולהפליג עמו.
בריאנה ממשיכה בחיפושיה אחר הוריה, ולבסוף פוגשת את ג'יימי וקלייר, ונוסעת עמם לרכס פרייזר, שם היא לומדת על הדרך בה הגיעה הטבעת של אמה לבונט, ואף מתוודעת לג'יימי.
ברכס בריאנה מספרת לקלייר שהיא בהריון, שבונט אנס אותה, ושמרבית הסיכויים שהתינוק הוא שלו.
קלייר מספרת לג'יימי על האונס, וכאשר רוג'ר מגיע לרכס בחיפושיו אחר בריאנה, ג'יימי טועה לחשוב שהוא זה שאנס אותה.
הוא מכה אותו, ומוכר אותו למוהיקנים האינדיאנים.
בריאנה מגלה על כך, ומספרת לג'יימי שבונט הוא שאנס אותה, ולא רוג'ר.
היא דורשת מהוריה שיצאו בעקבות רוג'ר על מנת להצילו, בעוד היא בעצמה נוסעת לריברן, ואינה מצטרפת אליהם עקב הריונה.
בריברן ג'וקסטה מנסה להשיא את בריאנה לאחד ממכריה, אך בריאנה מבקשת מג'ון גריי שיעזור לה, והוא מכריז על אירוסיהם.
מורטה לבקשתו של ג'יימי מנסה ללכוד את בונט, אך בהיותו מבוקש, שניהם נעצרים על ידי הממשל, ונידונים למוות.
בריאנה מבקשת לפגוש את בונט טרם הוצאתו להורג, וג'ון מסייע לה.
במהלך שהותם בכלא, פרגוס ומרסלי מגיעים על מנת לשחרר את מורטה, ולאחר מכן פרגוס מפוצץ את בית הכלא, בעוד בונט בתוכו.
מורטה בורח לריברן, שם מתפתח רומן בינו לבין ג'וקסטה.
בינתיים מגיע רוג'ר למקום מושבו של השבט בניו יורק, ועל אף שהוא מנסה להימלט מספר פעמים, הוא אינו מצליח.
כאשר ג'יימי, קלייר ואיאן הצעיר מגיעים לשבט, הם מבקשים לסחור עמם בתמורה לרוג'ר, אך אנשי השבט מסרבים, ולבסוף מחליט איאן להישאר בשבט בתמורה לרוג'ר, ובכך לפדות את חירותו.
ג'יימי וקלייר מספרים לרוג'ר את אשר התרחש בין בריאנה לבונט, ועל הריונה.
רוג'ר מחליט להמשיך לריברן, ומבקש מבריאנה לראות את בנו.
שליח שמגיע לאחוזה מביא לג'יימי מכתב, בו נאמר שעליו להקים מיליציה ולתפוס את מורטה בעצמו.
ג'יימי וקלייר נלחמים לשמור על ביתם ברכס כאשר מלחמת העצמאות האמריקאית מתרחשת באופק.
בריאנה ורוג'ר מתחתנים בטקס גדול ברכס פרייזר.
במהלך קבלת הפנים, המושל טריון דוחף עוד יותר את ג'יימי לצוד את מורטה ומאלץ את ג'יימי לאסוף מיליציה ולנטרל את הרגולטורים.
הוא מתקשה לאזן את שמירת בטיחותו של דודו ומילוי חובותיו כלפי הבריטים, במיוחד תחת עינו של סגן נוקס, שנחוש למצוא ולהרוג את מורטה.
למרות הפצרותיו של מורטה לג'וקסטה להחזיר את אהבתו אליה, היא נעה קדימה עם נישואיה הרביעיים ובוחרת בביטחון עתיד המטע שלה על פני האידיאליזם שלו.
נאמנותו של ג'יימי נדחקת עד לנקודת השבירה בקרב הלמנס, כאשר הניסיון של רוג'ר להזהיר את מורטה נכשל ומורטה נורה למוות.
רוג'ר נלכד ונתלה על ידי הבריטים, אך שורד ונותר בטראומה וב-elective mutism מהחווייה.
ג'יימי נותר הרוס בחודשים שלאחר הקרב.
בינתיים בריאנה נחטפת על יד בונט ומשפחתה משחררת אותה.
בסופו של דבר בריאנה, רוג'ר וילדם, ג'רמיה, מחליטים לחזור דרך האבנים מכיוון שזה יהיה הרבה יותר בטוח עבור בנם.
הם מנסים אבל לא מצליחים לחזור לתקופתם ונשארים ברכס פרייזר.
איאן הצעיר חוזר עם מוהוק, ולומד את האמת על מוצאם של קלייר, בריאנה ורוג'ר, כאשר הוא מעמת אותם עם מידע שהועבר לו על ידי המוהוק.
כשקלייר בביתה על רכס פרייזר, היא ממשיכה לערער על שיטות הרפואה הקונבנציונליות על ידי ייצור פניצילין ובמתן בחשאי ייעוץ רפואי תחת שם בדוי; עם זאת, היא מגלה שעצותיה החתרניות חוזרות אליה.
בפרק האחרון קלייר נחטפת ונאנסת על ידי ליונל בראון ואנשיו, אך לאחר מכן מחולצת על ידי ג'יימי, רוג'ר והמיליציה.
אף על פי שג'יימי מחזיר את גופתו של ליונל לאחיו וראש עיריית ברונסוויל, ריצ'רד בראון מאיים בעדינות על רכס פרייזר ועל משפחתו של ג'יימי.
העונה מסתיימת כשקלייר וג'יימי מביטים החוצה מהמרפסת, נחושים להתענג על השלווה לפני הצרות.
קלייר מנסה להתאושש מהטראומה של התקיפה שחוותה מידי ליונל בראון, אך למרות חזותה החזקה, היא נאלצת להתמודד עם התקפי חרדה וזיכרונות מטרידים, עד כדי שימוש בחומרים מרדימים שהיא מייצרת בעצמה כדי להקהות את תחושותיה.
ג'יימי, מצדו, עומד בפני דילמה מוסרית ופוליטית, כאשר הוא ממונה כשליח הכתר הבריטי ונדרש לגייס מיליציה נאמנה למלך, למרות נטייתו הטבעית לצדד באידיאלים של המורדים.
משפחת כריסטי מגיעה לרכס פרייזר, תומאס כריסטי, איש דתי נוקשה בעל עבר משותף עם ג'יימי בכלא ארדסמיר משנת 1753, מביא עמו את ילדיו—מלווה, צעירה כריזמטית ושאפתנית, ואלן, בחור מופנם הנושא עמו סוד אפל.
נוכחותם מערערת את הסדר ברכס וגורמת לחיכוכים עם התושבים.
במקביל, בריאנה ורוג'ר מנסים לבסס את חייהם ברכס, כאשר רוג'ר מחליט להפוך לכומר, ובריאנה מגלה שהיא בהיריון בשנית.
במהלך העונה, מתגלים סודות נוספים על יכולות מסע בזמן במשפחתם, מה שמוביל לשאלות לגבי גורלם.
איאן הצעיר חושף בפני ג'יימי את סיפור אהבתו הכואבת עם אישה משבט המוהוק ואת הסיבה לעזיבתו את השבט.
פרגוס משתכר מדי יום, דבר הגורם לבעיות בזוגיות שלהם.
כאשר מרסלי יולדת בן עם בעיה, פרגוס קובע שהוא גמד (ננס) ומתקשה לקבל אותו.
ילדים ברכס מציקים לתינוק אנרי כריסטיאן, ומנסים להורגו.
רוג'ר מציל את התינוק ונוזף בילדים והוריהם שהתירו זאת.
שבט הצ'ירוקי מבקשים מגיימי שישיג עבורם נשק מהמלך, והוא מתלבט.
הוא מפחד שבבוא העת, נשק זה ישמש נגדו במלחמת האזרחים (בעקבות מה שקלייר מספרת לו).
בסוף הוא נעתר לבקשתם ומשלוח הנשק מגיע.
מלווה מתקרבת לקלייר, אך בהמשך נחשף טבעה האמיתי כאשר היא נכנסת להריון ומאשימה את ג'יימי כאבי הילד.
האשמותיה יוצרות סערה גדולה ומובילות לטרגדיה, כאשר מלווה נמצאת מתה באחוזת פרייזר, וקלייר נאשמת ברציחתה.
ריצ'רד בראון, מנהיג "ועדת הבטיחות", מגיע עם אנשיו כדי לקחת את קלייר למשפט בגין רצח מלווה.
כאשר ג'יימי מסרב להסגירה, הבית מוקף באיומי נשק.
בני הזוג מנסים להימלט, אך קלייר נלקחת לבסוף בכוח, וג'יימי נשלח לגלות.
העונה השביעית נפתחת כשקלייר כלואה וממתינה להוצאתה להורג בווילמינגטון, לאחר שהואשמה ברצח מלקולם בראון.
בינתיים, ג'יימי ובני בריתו דוהרים להצילה, תוך שהם נאלצים להתמודד עם הלחץ הגובר של מלחמת העצמאות האמריקאית.
הצלחתם לשחרר את קלייר מובילה אותם הישר אל שדה הקרב, כאשר ג'יימי מוצא את עצמו מצטרף לצבא הקונטיננטלי ונאלץ להילחם לצד מי שבעבר היו אויביו.
בזמן שג'יימי וקלייר מעמיקים את מעורבותם במהפכה האמריקאית, הם מוצאים עצמם בלב הקרב בסרטוגה.
שם, ג'יימי נתקל בבנו הלא-חוקי, ויליאם רנסום, ששירת בצבא הבריטי ואינו מודע לקשר ביניהם.
קלייר, שממשיכה להשתמש בידע הרפואי שלה כדי לטפל בפצועים, עדה להשלכות האכזריות של המלחמה, והמחיר האישי והנפשי שהיא וג'יימי נאלצים לשלם הולך וגובר.
במקביל, בריאנה ורוג'ר מתמודדים עם אתגרים משלהם במאה ה-20. זאת לאחר שהם מגלים שבתם אמנדה סובלת ממום בלב שדורש טיפול רפואי שאינו קיים במאה ה-18, הם מקבלים החלטה כואבת לשוב לזמנם.
כשהם מנסים להסתגל מחדש לחיים המודרניים, מתרחשת טרגדיה בלתי צפויה: בנם, ג'ם, נחטף על ידי רוב קמרון.
רוג'ר, שמאמין שקמרון חצה את האבנים ונסע בזמן עם הילד, יוצא בעקבותיו למסע מסוכן דרך ההיסטוריה, בתקווה להשיב את בנו.
בינתיים, איאן מוריי הצעיר מגלה שיש לו בן עם אמילי, ובזמן שהוא מנסה למצוא לעצמו מקום בעולם המשתנה, הוא מתאהב ברייצ'ל האנטר.
לורד ג'ון גריי, שנאלץ להתמודד עם התקרבותו של ג'יימי למורדים, מוצא את עצמו במצב בלתי אפשרי, במיוחד כשבנו המאומץ, ויליאם, הולך ומגלה את זהותו האמיתית.
העונה מסתיימת כאשר לאחר פציעתה הקשה בקרב מונמות', קלייר מתאוששת באיטיות, וג'יימי, המודאג לבריאותה, מחליט לעזוב את הצבא כדי לטפל בה.
ויליאם רנסום, בנו הלא חוקי של ג'יימי, מוצא את עצמו במאבק פנימי כשהוא מנסה להציל את ג'יין, אישה צעירה במצוקה.
הוא פונה לעזרתם של לורד ג'ון וג'יימי, מה שמוביל למפגש טעון בין האב לבנו, כאשר ויליאם עדיין אינו מודע לקשר המשפחתי ביניהם, אך הם מגיעים מאוחר מדי.
בריאנה ורוג'ר, לאחר מאבק ברוב קמרון, מתאחדים מחדש עם ילדיהם בשנת 1739, לאחר שרוג'ר חזר אחורה בזמן בניסיון לאתר את ג'ם.
ביולי 2012 פורסם שחברת "סוני פיקצ'רס" רכשה את הזכויות של סדרת ספרי "נוכרייה", ושמפתח הפרויקט הוא רונלד מור והמפיק הוא ג'ים קולברג.
בנובמבר 2012 נחתם החוזה בין סוני לבין רשת השידור Starz.
באפריל 2013 שכר מור צוות כותבים.
באוגוסט פורסם שג'ון דהאל יביים את שני הפרקים הראשונים בסדרה מתוכננת של 16 פרקים.
אחד ההיבטים המבדילים סדרה זו מסדרות טלוויזיה אחרות הוא השימוש שנעשה בשפה הגאלית סקוטית.
המומחה לשפה הגאלית סקוטית Àdhamh Ó Broin הוא היועץ בסדרה בנוגע לשפה.
המשורר הסקוטי Griogair Labhruidh שר את השירים בגאלית בפסקול של העונה השנייה.
ב-15 באוגוסט 2014, אחרי שידור פרק הפיילוט בלבד, חידשה הרשת את הסדרה לעונה שנייה המבוססת על הספר השני בסדרה "שפירית בענבר".
ב-1 ביוני 2016 חודשה הסדרה לעונה שלישית ורביעית שיתבססו על הספרים "Voyager" ו-"Drums of Autumn"
ביולי 2017 הודיעה רשת Starz על חידוש הסדרה לעונה חמישית ושישית.
העונה החמישית, שהתבססה על הספר "The Fiery Cross", כללה 12 פרקים, צולמה בין אפריל לנובמבר 2019, ועלתה לשידור בפברואר 2020.
הפקת העונה השישית נדחתה עקב מגפת הקורונה, והחלה לבסוף בפברואר 2021 בסקוטלנד.
בשל אילוצי הפקה, קוצרה העונה לשמונה פרקים בלבד, והיא עלתה לשידור במרץ 2022. תוכן העונה התבסס בעיקרו על הספר "A Breath of Snow and Ashes".
במרץ 2021 הוכרז רשמית על הפקת עונה שביעית, שהתבססה בעיקר על הספר "An Echo in the Bone", וכוללת 16 פרקים.
צילומי העונה החלו באפריל 2022 והסתיימו בפברואר 2023. החלק הראשון של העונה שודר בין יוני לאוגוסט 2023, והחלק השני עלה לשידור בנובמבר 2024.
בינואר 2023, טרם שידור עונה 7 במלואה, הודיעה רשת Starz על חידוש הסדרה לעונה שמינית ואחרונה, שתכלול עשרה פרקים.
צילומיה החלו בשנת 2024, והיא צפויה לעלות לשידור בתחילת 2026.
ב-9 ביולי 2013 פורסם שסם היוגן יופיע בתפקיד הגברי הראשי, ג'יימי פרייזר.
השחקן השני שלוהק היה טוביאס מנזיס לתפקיד כפול בדמות פרנק וג'ונתן רנדל.
ב-4 בספטמבר לוהקו גארי לואיס וגרהם מקטביש בתפקידי האחים לבית מקנזי.
ב-11 בספטמבר פורסם שהשחקנית האירית קטריונה באלף תגלם את דמותה של קלייר ביצ'אם רנדל.
בהמשך הצטרפו לצוות השחקנית לוטה ורביק לתפקיד ג'יליס דאנקן, ולורה דונלי בתפקיד ג'ני, אחותו של ג'יימי.
בדצמבר 2013 לוהקו סיימון קאלו לתפקיד משנה בדמות הדוכס מסנדרינגהם, וביל פטרסון לתפקיד עורך הדין נד גאוון.
הסופרת דיאנה גבלדון מופיעה בתפקיד קמע בדמות יונה מקטביש בפרק "The Gathering".
השחקן פרייזר היינס לוהק לתפקיד סר פלטשר גורדון בפרק "Wentworth Prison" ששודר במאי 2015. היינס גילם את הדמות ג'יימי מקרימון שהיה מלווה של הדוקטור השני בסדרה "דוקטור הו".
לדברי גבלדון הדמות של ג'יימי מקרימון היוותה השראה לכתיבת הספר ולדמותו של ג'יימי פרייזר.
ביוני 2015 לוהקו לסדרה אנדרו גאוור לתפקיד הטוען לכתר צ'ארלס אדוארד סטיוארט; רוברט קאוואנה לתפקיד ג'ארד, בן דודו הסקוטי של ג'יימי סוחר יין החי בפריז; מרגו שטלייה בדמות אהובתו לשעבר של ג'יימי, אנליס דה מרליאק; ולורנס דובייז בדמות אלכס רנדל, אחיו הצעיר והעדין של בלק ג'ק.
ביולי 2015 לוהק ליונל לינגלסר לגלם את לואי החמישה עשר, מלך צרפת.
ליהוקים משמעותיים כללו את דייוויד ברי בתפקיד לורד ג'ון גריי, César Domboy בתפקיד פרגוס, ולורן לייל בתפקיד מרסלי מאקימיי.
בין השחקנים החדשים בתפקידים בולטים הייתה מריה דויל קנדי בתפקיד ג'וקסטה מקנזי, דמות מרכזית שצצה בעונה זו, וכן אדוארד ספלירס בתפקיד סטיפן בונט, שודד ופושע בעל השפעה רבה בעלילת העונה.
כמו כן, לצדה של ג'וקסטה, לוהק קולין מקפרלן כעבד המשרת אוליסס.
שני שחקנים בולטים שהוספו לעונה זו הם כריס לרקין בתפקיד ריצ'רד בראון ונד דנהי בתפקיד ליאונל בראון.
בעונה זו הצטרף השחקן מארק לואיס ג'ונס כטום כריסטי.
עונה זו כללה ריבוי דמויות מקהילת האינדיאנים, כשהבולטים ביניהם: Gail Maurice , Simon Baker , ו-Glen Gould - כולם כחקיינים לשבטי הפיוג'י והמורגן.
בעונה זו הוצגו בין היתר צ'ארלס ונדרווארט כדמות ויליאם רנסום, בנו של ג'יימי שאומץ על ידי לורד ג'ון גריי.
ביולי 2013 אישר שר האוצר של בריטניה ג'ורג' אוסבורן שההפקה תיהנה מהקלות מס ליוצרים שהורחבו מתעשיית הקולנוע גם לטלוויזיה.
בנוסף הסכימה הממשלה הסקוטית לממן המרת מחסנים בפאתי קמברלנד בצפון לנרקשייר לאולפני צילום.
בספטמבר 2013 החל שלב הצילומים באתרים בסקוטלנד.
צילומי הסט נערכו באולפני קמברלנד, ואתרי צילומים נוספים היו בטירת דאון (Doune Castle), טחנות במזרח לינטון, מזרח לות'יאן, ניוטונמור ברמה הסקוטית, יער רות'ימורשוס (Rothiemurchus), אבימור, מחצבות ליד בת'גייט, ואברפול סטירלינג.
עוד נערכו צילומים בלוך רנוך, ובפולקלנד וקולרוס שבפייף.
צילומי העונה השנייה החלו באפריל 2015 על מנת להיות משודרים באביב 2016. מקום ההתרחשות העיקרי של העונה הוא פריז.
צילומי הפנים נערכו באולפנים בסקוטלנד, בעוד צילומי הסצנות ברחובות פריז ובארמון ורסאי נערכו בפראג.
בנוסף שימשו ארמונות אחדים בדרום אנגליה שבהם חדרים וארכיטקטורה בסגנון צרפתי עבור הסט הפריזאי.
ההפקה של העונה השלישית החלה בספטמבר 2016 בסקוטלנד.
הצילומים תוכננו למרץ עד יוני 2017 בקייפטאון.
מרבית עונות הסדרה צולמו במתחם Wadpark Film Studios בגלאזגו, סקוטלנד ובה נערכים גם צילומי העונה הששית החל מפברואר 2021.
צילומי העונה הרביעית של הסדרה התרחשו בין אוקטובר 2017 לאפריל 2018 ברחבי סקוטלנד.
מקומות מוכרים אשר שומשו כלוקיישנים לסדרה כללו בין היתר את פארק גריי ביוקנן (Gray Buchanan Park) אשר הוסב לבית קברות, בקתות ריבר אדג' (River Edge Lodges), לינק ברידג' - אוניברסיטת סטרלינג ועוד.
צילומי העונה החמישית החלו באפריל 2019 והתקיימו ברובם בסקוטלנד, בעיקר באולפני Wardpark שבקמברנולד.
אתרים נוספים ששימשו לייצוג צפון קרוליינה כללו את Hermitage ונהר Braan, כנסיית Thomas Coats בפאיסלי, Milne Woods ב-Bridge of Allan, חוף דנבר (Dunbar Beach), פארק Trossachs, בקמפוס של אוניברסיטת סטרלינג והאחוזה ההיסטורית Manderston בדרום סקוטלנד.
הצילומים נמשכו עד נובמבר 2019 והעונה שודרה בפברואר 2020.
צילומי העונה השישית החלו בפברואר 2021, לאחר עיכובים שנגרמו בעקבות מגפת הקורונה.
גם עונה זו צולמה בעיקר באולפני Wardpark שבסקוטלנד ובאתרים סמוכים ברחבי ההיילנדס הסקוטיים.
הצילומים נמשכו לאורך השנה והושלמו לקראת סוף 2021.
צילומי העונה השביעית החלו באפריל 2022 באולפני ההפקה הקבועים בסקוטלנד, תוך שילוב נופים טבעיים לייצוג אזורים גאוגרפיים בצפון אמריקה בהתאם לעלילת מלחמת העצמאות האמריקאית.
הצילומים נמשכו עד פברואר 2023. העונה חולקה לשני חלקים: החלק הראשון שודר ביוני 2023, והחלק השני החל בנובמבר 2024.
צילומי העונה השמינית והאחרונה החלו במרץ 2024 והתקיימו באתרים שונים בסקוטלנד.
בין היתר, דווח על הקמת סט מורכב ב-Eglinton Park שבאיירשייר, המדמה אזור קרב אמריקאי מתקופת המהפכה.
הצילומים נמשכו עד ספטמבר 2024, והעונה צפויה לעלות לשידור במהלך 2026.
המוזיקאי בר מקרירי Bear McCreary הלחין את פסקול הסדרה.
שיר הנושא הוא עיבוד לשיר מאת רוברט לואיס סטיבנסון בשם "Sing me a Song of a Lass that is Gone", והלחן הוא של שיר עם סקוטי בשם "The Skye Boat Song".
בחלק מהפרקים בעונה השנייה הושר הבית השני של השיר בצרפתית, כדי לשקף את מקום ההתרחשות.
בעונה השלישית הושמעו נגיעות קריביות, ובעונה החמישית הוספו כלי נגינה ואפקטים קוליים המזוהים עם הדרום האמריקאי.
קת'רין ג'ונס (Kathryn Jones) מבצעת את השיר.
בעונה השביעית בוצע השיר מחדש על ידי הזמרת האירית שינייד או'קונור זמן קצר לפני מותה..
שידורי הסדרה החלו בארצות הברית ב-9 באוגוסט 2014. שמונה הפרקים הראשונים שודרו במהלך ספטמבר, ושמונה הפרקים הבאים של העונה שודרו החל מאפריל 2015. פרק סיום העונה שודר ב-30 במאי 2015.
באוסטרליה שודרה הסדרה בערוץ SoHo החל מאוגוסט 2014. בקנדה היה שידור הבכורה ב-24 באוגוסט 2014 בערוץ Showcase.
באירלנד שודרה הסדרה החל מ-21 באוקטובר 2014. בבריטניה רכשו "פריים וידאו" את זכויות השידור, והוא החל ב-26 במרץ 2015. בישראל שודרה הסדרה ב-yes הטלוויזיה בלוויין.
זרבוביתיים (שם מדעי: Solenostomidae) היא משפחת דגים מסדרת האבובונאים החיים בימים טרופיים בימי האזור האינדו-פסיפי.
בתוך משפחה זו סוג יחיד - זַרְבּוּבִית (Solenostomus) בו 6 מינים.
דגים אלה הם קרוביהם של האבובוניים ושל השח-ראשיים והם שוחים רוב זמנם בצורה אנכית הפוכה.
אורכם אינו עולה על 15 סנטימטרים והם בעלי עיטורים קוצניים על גופם היוצרים הסוואה יעילה מאוד, בדמיונם לעלה אצה או לאלמוג.
הם בעלי חרטום ארוך היכול להישלף במהירות גבוהה כדי לתפוס טרף מהיר כמו חסילונים קטנים.
הם חיים במים רדודים סביב שוניות אלמוגים או קרקעית בוצית ליד החופים.
בעונת הרבייה הנקבה מדגירה ליד סנפיר הגב את ביציה ומשנה את מראה וכן מסתתרת מתחת לאלמוגים כדי שלא להיחשף לטורפים.
זר היא מיני-סדרה אמריקאית המבוססת על ספרו באותו השם של סופר האימה סטיבן קינג, שהוזמנה על ידי רשת "HBO" ב-3 בדצמבר 2018, ועלתה לשידור ב-12 בינואר 2020.
כאשר גופתו המושחתת של פרנקי פטרסון בן ה-11 נמצאת ביערות ג'ורג'יה, חוקר המשטרה ראלף אנדרסון יוצא לחקור את המקרה, ומוצא עדויות וראיות המצביעות לכאורה על טרי מייטלנד, מורה אהוד בבית הספר התיכון, מאמן בליגת הילדים, בעל ואבא אוהב כרוצחו של פרנקי.
כשהוא כבר בטוח שהוא עומד לסגור את התיק, והרוצח בידיו, אנדרסון נתקל בראיה סותרת שמציבה את החשוד שלו בעיר סמוכה בזמן הרצח.
הנסיבות המסתוריות האופפות את מקרה הרצח, שולחות את אנדרסון - שוטר מנוסה שבעצמו מתאבל על מות בנו - לבקש את עזרתה של הולי גיבני, חוקרת פרטית בעלת יכולות על טבעיות, שהוא מקווה שיוכלו להסביר את נסיבות המקרה.
בן מנדלסון - החוקר ראלף אנדרסון
ביל קמפ - האווי גולד
ג'רמי בוב - אלק פלי
ג'וליאן ניקולסון - גלורי מייטלנד
מייר וינינגהם - ג'יני אנדרסון
פאדי קונסידיין - קלאוד בולטון
יול וסקז - יוניס סאבלו
ג'ייסון בייטמן - טרי מייטלנד
מארק מנצ'קה - ג'ק הוסקינס
סינתיה אריבו - הולי גיבני
סאמר פונטנה - מאיה מייטלנד
סקרלט בלום - ג'סה מייטלנד
פרנק דיל - פרד פיטרסון
דיין בילנסון - מילדרד פיטרסון
הטיני פארק - טומיקה קולינס
מייקל אספר - ביל סמואלס
קלייר ברונסון - ג'וי פיטרסון
מארק פייארדו - מירון לזר
מרגו מורר - ליבי סטנהופ
ג'ושוע ווסארד - אולי פיטרסון
דילארד ריצ'רד פרייס 23 בפברואר 2020 0.978 9 Tigers and Bears טיגריסים ודובים שרלוט ברנדסטורם דניס להיין 1 במרץ 2020 1.185 10 Must/Can't מוכרח, לא יכול אנדרו ברנסטיין ריצ'רד פרייס 8 במרץ 2020 1.371
הפקתה של מיני הסדרה הוכרזה ביוני 2018, כאשר ריצ'רד פרייס נשכר לעבד את הרומן של סטיבן קינג.
רשת "HBO" הזמינה רשמית את הסדרה באופן בדצמבר, כאשר בן מנדלסון וג'ייסון בייטמן, שלוהקו לשתי הדמויות הראשיות של מיני-הסדרה, משמשים במקביל אף כמפיקים, ובייטמן אף נועד לביים את שני פרקי הפתיחה של מיני הסדרה.